בשנת 2017 הוא שיחק בתפקיד משנה בסרטה של גרטה גרוויג, "ליידי בירד". באותה שנה שיחק בתפקיד ראשי בסרטו של לוקה גואדנינו, "קרא לי בשמך", שעליו זכה לשבחים וזכיות רבות, וקיבל מועמדויות לפרס הבאפט"א, פרס גלובוס הזהב, גילדת שחקני המסך ופרס האוסקר. כמו כן שיחק במערבון "אויבים", שביים וכתב סקוט קופר.
בשנת 2018 שיחק בקומדיה הרומנטית "יום גשום בניו-יורק" של וודי אלן, וגילם בתפקיד ראשי בסרט "לילות קיץ חמים" את דמותו דניאל מידלטון. בהמשך השנה שיחק בסרט הדרמה "ילד יפה" לצד סטיב קארל, ועל תפקידו קיבל את שבחי הביקורות, ובין היתר קיבל מועמדויות לפרס גלובוס הזהב לשחקן המשנה הטוב ביותר - סרט קולנוע, פרס באפט"א לשחקן הטוב ביותר בתפקיד משנה, פרס גילדת שחקני המסך ופרס סטלייט.
בשנת 2019 גילם את דמותו של הנרי החמישי, מלך אנגליה, בסרט "המלך", שיצא בשירות הסטרימינג של נטפליקס. באותה שנה גילם את דמותו של תיאודור "לורי" לורנס בעיבוד המחודש לספר "נשים קטנות".
בשנת 2021 הופיע בסרט "חולית" שבוים על ידי דני וילנב ומבוסס על הספר "חולית" מאת סופר המדע הבדיוני פרנק הרברט, בתפקיד הדמות הראשית. ובסרט "הכרוניקה הצרפתית" שביים וס אנדרסון וכתב במשותף לצד ג'ייסון שוורצמן. באותה שנה שיחק במחזה "4000 מייל" על פי איימי הרצוג בתיאטרון אולד ויק לצד השחקנית איילין אטקינס.
בינואר 2020 פורסם כי שאלמה לוהק לגלם את דמותו של בוב דילן בסרט על חייו בשם "Going Electric". באותה שנה לוהק לשחק בסרט "אל תסתכלו למעלה" שביים וכתב אדם מקיי.
ב-24 במאי 2021 פורסם ששאלמה יגלם את דמותו של וילי וונקה הצעיר, בסרט "וונקה", פריקוול ל"וילי וונקה ומפעל השוקולד". הסרט, שיופק על ידי אולפני "האחים וורנר", יתאר את הרפתקאותיו של וילי וונקה לפני שפתח את מפעל השוקולד. עבור שאלמה, זה יהיה הסרט הראשון שבו הוא יפגין את כישורי הזמרה והריקוד שלו.
פורד מודל C 10
פורד מודל C 10 (באנגלית Ford Model C Ten) היא מכונית משפחתית אשר יוצרה על ידי "Ford of Britain " ("פורד בריטניה"), חברת בת של קונצרן הרכב פורד, בין השנים 1934–1937.
בין השנים 1934–1936 דגם ה"פורד מודל C 10" יוצר גם בספרד.
דגמי "פורד מודל C 10" יוצאו לאוסטרליה.
שלוחת אבוט
שלוחת אבוט (באנגלית: Abbott Spur) הוא שלוחה מכוסה קרח בארץ ויקטוריה שבאנטארקטיקה. השלוחה מפרידה בין קצהו התחתון של קרחון ראטגרס לבין קרחון אליסון בצידו המערבי של רכס החברה המלכותית.
היסטוריה ומקור השם.
שמה של השלוחה ניתן לה על ידי הוועדה המייעצת לשמות אנטארקטיים בשנת 1994, והיא נקראת על שם רובין ר. אבוט (Robin R. Abbott) שהיה המפעיל של מנחת המסוקים בתחנת מקמרדו, והיה פעיל בתיאום ותכנון המדעי בחקר אנטארקטיקה משנת 1984.
נתנאל ובת-אל אפשטיין
נתנאל (נולד בא' בכסלו תשמ"ו, 14 בנובמבר 1985 בנחליאל) ובת-אל (נולדה בכ"ח באייר ה'תשמ"ח, 14 במאי 1988 במצפה יריחו) אפשטיין הם סופרי ילדים בתחום הקומיקס והאנימציה. הוציאו לאור יחד 27 ספרי קומיקס עד כה, ביניהם הסדרות "הגיע הזמן" (9 חלקים) ו"אביהם של ילדי ישראל" (6 חלקים). הם גרים בהתנחלות מעלה חבר ולהם שישה ילדים.
נתנאל אפשטיין.
נולד להאוורד ושירלי אפשטיין, עולים מבריטניה. בילדותו עברה המשפחה לגבעת זאב. כשהיה בן שמונה, בעקבות עבודתו של האב, עברה המשפחה למנצ'סטר לשלוש שנים. אמו של הילד שישב ליד נתנאל כאשר היה בכיתה ו', הייתה אחת מהעורכות של העיתון jewish telegraph ובהצעתה, התחיל לצייר קומיקסים לעיתון היהודי המחוזי של צפון מערב אנגליה. הקומיקס היה בן שורה אחת או שניים על כלב בשם Pickle וחבריו, והיה מודפס בשחור לבן פעם בכמה שבועות.
כשחזרו לישראל, ניסה לפתח דמויות לסדרת קומיקס פרי עטו, באנגלית, בהשראת סדרות הקומיקס אסטריקס וטינטין.
בערב חג הסוכות תשס"ג נרצח חבר של משפחתו בפיגוע ברחוב אלנבי - יוני ג'סנר, בחור בן 19 שהיה חלק מקהילת יהדות סקוטלנד. בעקבות כך החליט נתנאל לכתוב קומיקסים שעוסקים בחיזוק הזהות היהודית והישראלית.
כאשר למד בישיבת הכותל, צייר סיכומי סוגיות בגמרא בצורת קומיקס, ובעידוד ראש הישיבה הרב מוטי אלון היה תולה אותם על לוח המודעות שבכניסה לבית המדרש. בין הרבנים שקראו את הקומיקסים בישיבה ניתן למנות את הרב אביגדר נבנצאל.
בשנת תשס"ח, במהלך לימודיו בישיבת הכותל התחתן עם בת-אל לבית מלמד. כעבור כמה חודשים עבור לגור במעלה חבר. כעבור כשנה, ישראל זעירא, יו"ר הארגון "ראש יהודי" המתגורר גם הוא ביישוב, הציע לזוג לפרסם קומיקס שבועי בעלון השבת של ראש יהודי. ב-2012 יצא ספר המאגד קומיקסים אלו. כעבור כמה חודשים, החלו לפרסם עמוד קומיקס שבועי בעלון "הדף השבועי" של תנועת "מבראשית" בהמלצת הרב מוטי אלון שעמד בראשה.
בת-אל אפשטיין.
נולדה וגדלה במצפה יריחו ולמדה במגמת אומנות באולפנת צביה במעלה אדומים. למדה אמנות אצל הצייר מנחם הלברשטט. כשהתחתנה, זנחה את העיסוק באמנות על מנת להשקיע בגידול הילדים, אך החלה לעזור לנתנאל פה ושם ב"סגירת פינות" בכתיבת הקומיקסים, עד שנהייתה שותפה מלאה במלאכה. האירוע שדחף אותה לחזור לבטא את כישרונה היה פטירת סבתה. במקביל, עסקה ביצירות אמנותיות קטנות ובמתנות אישיות וערכה מספר תערוכות. בעקבות פטירת סבתה, החליטה לחזור גם לציור, והלכה ללמוד ציור בצבעי שמן אצל יניב דרור פוגל. היא עוסקת בעיצוב כתובות, מתנות אמנותיות אישיות, עיצוב אלבומים ותפירה. בתשע"ו התבקשה להצטרף לצוות המורות של "אולפנית חברון" אשר נוסדה באותה תקופה, ומאז מלמדת אומנות בפורום כיתתי ועורכת שיעורי ציור ופיתוח באופן פרטי. בתשע"ז למדה צילום אומנותי מקצועי אצל יעל גולדשטיין בסטודיו "כגוונא".
פרויקט הגמר שלה "חיים בסרט" זכה בשנת 2007 בתערוכת אמנים צעירים במוזיאון בית לוחמי הגטאות. הפרויקט כלל חמישה דיוקנאות של הוריה, אחיה, אחותה ועצמה.
קריירה משותפת.
ישראל זעירא הגה את הרעיון של סדרת ספרי הקומיקס "הגיע הזמן" - סדרת קומיקס ציונית-דתית בדיונית שכתב הזוג על משפחה שקופצת בזמן עם כבש שיודע לדבר עברית, בהוצאת ראש יהודי. הסדרה משלבת בתוכה את תורת הרב קוק והחסידות מתוך שהערכה רבה למדינת ישראל, לעם ישראל ולהחשת הגאולה.
כעבור כשנה וחצי, פנו אליהם מלשכת הרב מרדכי אליהו בבקשה ליצור ספר קומיקס על הרב. בעקבות כך יצרו את סדרת ספרי הקומיקס "אביהם של ילדי ישראל" המונה 6 ספרים.
לאחר מכן, ביוזמת הרב משה שילת פנו אליהם מעמותת גוונים המוציאה לאור ספרי לימוד של הרמב"ם היומי, במטרה ליצור קומיקס על סדר ספר המצוות לרמב"ם. כך יצרו הזוג קומיקס העוסק בכך דרך עיניהם של אח ואחות בשם עוז והדר. תחילה יצא חלק ראשון של הקומיקסים בתור יומן בית ספר ששווק ישירות דרך משרד החינוך. לאחר מכן יצא לחנויות ספר בשני כרכים "המסע המופלא של עוז והדר". ספרים אלו עברו פיקוח ובקרה של הרב אבי גיסר.
לאחר מכן, פנה לזוג הרב משה שילת בבקשה לעבד את ספר התניא לקומיקס. הסדרה נקראת בשם "הדרך הארוכה קצרה" וכוללת שלושה כרכים. הרעיון המרכזי בספר התניא הגורס כי לכל יהודי יש "נפש בהמית" הוצג בצורת באפלו בלתי–נראה בשם "באפל" המלווה את הגיבור, עמית בונן (הרומז לאדם המתבונן). ההשראה והרבה מהרעיונות לספר זה הגיעו לנתנאל מסדרת הספרים "חומריו האפלים" של פיליפ פולמן.
מ-2015 מפרסמים הזוג סיפור בהמשכים בשם "איזהו גיבור" במגזין "ילדים" מבית "פנימה". הסיפור עוסק בגיבור על צעיר ישראלי בשם דרור יקרא המקבל את כוחותיו העל–טבעיים מהתחזקות בעבודת ה' ומאבד אותם כשנופל לגאווה.
ב-2017 יצאו הספרים "הרבי של כולנו" על הרבי מליובאויטש ו"בעל התניא" על רבי שניאור זלמן מלאדי. בהמשך כתב עוד ספרים על גדולי החסידות שנקראים סדרת "מאורי האש". ספרי הסדרה: "האחים הקדושים" על רבי אלימלך מליז'נסק ואחיו ר' זושא מאניפולי, "בעל התניא" על ר' שניאור זלמן מלאדי, "סניגורם של ישראל" על ר' לוי יצחק מברדיטשב ו"המגיד הגדול" על המגיד ממזריטש.
ב-2018 החל ללמוד תסריטאות בתורת החיים - בית הספר לקולנוע יהודי מתוך שאיפה ליצור סרט אנימציה של קדושה באורך מלא. הוציא את הספרים "מאורי האש" על רבי זושא מאניפולי ורבי אלימלך מליז'נסק, ורבי לוי יצחק מברדיטשב.
אנימציה.
מגיל צעיר עקב נתנאל בהתלהבות אחרי שיטות באנימציה והיה לו חלום לעבוד כאנימטור באולפני וולט דיסני. בשנת ה'תשע"ד, בעידוד חברת–משפחה שביקשה פרויקט אנימציה, למד ב-IAC - המכללה הישראלית לאנימציה במסלול אנימציה קלאסית, קורס העשרה בכלים וטכניקות לאנימטורים וקורס איור דיגיטלי מתקדם. בעקבות כך החלו הזוג לעסוק גם באנימציה קלאסית מצוירת, אנימציית סטופ מושן (בעיקר בפלסטלינה) ואנימציית פלאש. הם יוצרים סרטונים קצרים עבור ארגונים (כגון ארגון חותם, קרן אחד לאחד, ראש יהודי, איגוד רבני הקהילות ומיזם רוח ותקשורת) ולקוחות פרטיים.
השראה.
כל היצירות של הזוג מושתתות על משנתו של הרב מוטי אלון ומבוססות על תורות שפרסם ובהתייעצות איתו, וגם על שיעורי הרב ארז משה דורון. ספרים אחדים מסדרת "הגיע הזמן" מבוססים גם על מהלכים של הרב משה בלייכר והרב צבי ישראל טאו.
את ההשראה היצירתית מקבלים הזוג מסרטי וולט דיסני, ספרי הארי פוטר, סדרת ארטמיס פאול, אסטריקס, טינטין, סדרת הסיטקום האמריקאית "צער גידול בנות", מונטי פייתון, ודמויות מהחיים האמיתיים שלהם.
נתנאל אפשטיין
בת אל אפשטיין
בת-אל אפשטיין
קרחון אליסון (אנטארקטיקה)